189. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ Ο1ΚΟΝΟΜΙΚΩΝ Αριθ. Δ. 486/241 της 26 Μαΐου/18 Ιουν. 1986 (ΦΕΚ Β΄  419) Όροι και διατυπώσεις εισαγωγής, χωρίς την καταβολή του ειδικού φόρου κατανάλωσης επιβατικών αυτοκινήτων που προορίζονται, για αυτοκινητιστικούς αγώνες. Έχοντας υπόψη: 1.Τις διατάξεις της παρ. 3 του άρθρ. 10 του Νόμ. 1573/85 (ΦΕΚ 201/Α) «Τελωνειακή επίβλεψη και φορολογικό καθεστώς αυτοκινήτων εγχώριας παραγωγής και άλλες συναφείς διατάξεις» 2.Την Υ63/20.8.85 (ΦΕΚ 498/20.8.85 τ.Β΄), αποφασίζουμε: Άρθρ.1.-Για την απαλλαγή από τον ειδικό φόρο κατανάλωσης της παρ. 1 του άρθρ. 1 του Νόμ. 363/76 και των άρθρ. 4 και 5 του Νόμ. 1573/85 των αυτοκινήτων που είναι κατάλληλα και προορίζονται να χρησιμοποιηθούν αποκλειστικά σε αυτοκινητιστικούς αγώνες, θα πρέπει να τηρούνται οι όροι και διατυπώσεις που καθορίζονται με τα επόμενα άρθρα. Άρθρ.2.-Αγωνιστικά αυτοκίνητα για την εφαρμογή της παρούσας χαρακτηρίζονται εκείνα που φέρουν τις παρακάτω βασικές τεχνικές προδιαγραφές: 1.Εσωτερικό σωληνωτό κλωβό ασφαλείας (ROIL-DAR), για την προστασία οδηγού-συνοδηγού. 2.Άγγιστρα ασφαλείας στο εμπρόσθιο καπώ και στο πόρτ μπαγκάζ του αυτοκινήτου. 3.Μόνιμα τοποθετημένο διακόπτη κυκλώματος ρεύματος στο εμπρόσθιο αριστερό τμήμα του αυτοκινήτου. 4.Καθίσματα αγωνιστικού τύπου (BUCKET) οδηγού και συνοδηγού ή μόνο οδηγού. 5.Ζώνες ασφαλείας 3 σημείων και άνω, οδηγού συνοδηγού ή μόνο οδηγού. (Οι ζώνες ασφαλείας των κοινών αυτοκινήτων είναι 2 σημείων). 6.Τα αυτοκίνητα των 4 ή 5 θέσεων δεν θα φέρουν τα πίσω καθίσματα. 7.Σύστημα πυρασφάλειας. Άρθρ.3.-1.Κατά τον τελωνισμό των αναφερομένων στο προηγούμενο άρθρο αυτοκινήτων τα ενδιαφερόμενα πρόσωπα θα καταθέτουν στην αρμόδια τελωνειακή αρχή τα εξής δικαιολογητικά. α)Βεβαίωση της Εθνικής Επιτροπής Αγώνων (ΕΘ/Ε.Α.), από την οποία θα προκύπτει ότι ο παραλήπτης έχει άδεια αγωνιζόμενου και μπορεί να συμμετέχει στους αγώνες που διοργανώνει η Επιτροπή αυτή, καθώς επίσης ότι δεν είναι κάτοχος άλλου αυτοκινήτου που να έχει παραληφθεί με το καθεστώς των διατάξεων της παρ. 3 του άρθρ. 10 του Νόμ. 1573/85. β)Εγγύηση της Εθνικής Επιτροπής Αγώνων που θα καλύπτει το ποσό της φορολογικής απαλλαγής για την περίπτωση της χρησιμοποίησης του αυτοκινήτου σε άλλες χρήσεις. γ)Υπεύθυνη δήλωση του παραλήπτη με την οποία θα δηλώνεται ότι το παραλαμβανόμενο με το καθεστώς των διατάξεων του παραπάνω Νόμου αυτοκίνητο, θα χρησιμοποιείται αποκλειστικά από τον ίδιο για την συμμετοχή του μόνο σε επίσημους αυτοκινητιστικούς αγώνες που θα διοργανώνονται από τη ΕΘ.Ε.Α. και ακόμη ότι δεν θα μεταβιβαστεί η κυριότητα ή η παραχώρηση της χρήσης χωρίς προηγούμενη άδεια της Τελωνειακής Αρχής. Ομοίως, θα δηλώνεται στην τελωνειακή αρχή, ο τόπος εναπόθεσης του παραλαμβανομένου αυτοκινήτου. 2.Τα δικαιολογητικά της παρ. 1 του παρόντος άρθρου κατατίθενται στην τελωνειακή αρχή προκειμένου και περί αυτοκινήτων που κατασκευάζονται, διασκευάζονται ή συναρμολογούνται στο εσωτερικό της χώρας από ιδιοκατασκευαστές, συνεργεία αυτοκινήτων ή άλλες μονάδες που δεν λειτουργούν υπό το καθεστώς της τελωνειακής επίβλεψης κατ’ εφαρμογή των διατάξεων του Κεφ. Β του Νόμ. 1573/85. Άρθρ.4.-1.Μετά την υποβολή των δικαιολογητικών του άρθρ. 3 και την τήρηση των λοιπών τελωνειακών διατυπώσεων εισαγωγής, εφόσον η τελωνειακή αρχή διαπιστώσει ότι το αυτοκίνητο φέρει τις τεχνικές προδιαγραφές του παραπάνω άρθρ. 2, θα παραδίδει το αυτοκίνητο στον δικαιούχο χωρίς την καταβολή του ειδικού φόρου κατανάλωσης και θα εκδίδει βεβαίωση τελωνισμού σε 5 αντίτυπα, (4 για τον παραλήπτη 1 για στέλεχος), στην οποία θα αναγράφονται τα στοιχεία του παραλήπτη του αυτοκινήτου (μάρκα, τύπος, αριθμός πλαισίου-κινητήρα, κυβ. εκατοστά, αξία, έτος κατασκευής κ.λ.π.). 2.Σε περίπτωση που το αυτοκίνητο δεν φέρει τις τεχνικές προδιαγραφές του άρθρ. 2, αυτό θα παραδίδεται στον ενδιαφερόμενο, ύστερα από αίτησή του, για να μεταφερθεί σε συγκεκριμένο συνεργείο της προτίμησής του, προκειμένου να διασκευαστεί κατάλληλα ως αγωνιστικό εντός προθεσμίας 45 ημερών. Κατά το χρονικό αυτό διάστημα θα λαμβάνονται τα απαραίτητα κατά την κρίση της Τελωνειακής Αρχής μέτρα για τη διασφάλιση των συμφερόντων του δημοσίου. Μετά το τέλος των εργασιών και τη διαπίστωση από την Τελωνειακή Αρχή ότι το αυτοκίνητο είναι κατάλληλο για αυτοκινητιστικούς αγώνες, θα χορηγείται η βεβαίωση τελωνισμού σύμφωνα με την προηγούμενη παράγραφο. (Μετά τη σελ. 208,916(α) Σελ. 208,917 Τεύχος Θ53-Σελ. 51 Γενικά περί κυκλοφορίας αυτοκινήτων 21.Ε.α.189 Άρθρ.5.-1.Ο παραλήπτης υποχρεούται εντός προθεσμίας 5 εργασίμων ημερών από τη χορήγηση της βεβαίωσης τελωνισμού να καταθέσει στην ΕΘ.Ε.Α. 3 αντίτυπα της βεβαίωσης για την καταχώρηση απ’ αυτή των στοιχείων του παραλήπτη και του αυτοκινήτου σε ειδικό βιβλίο που θάχει θεωρηθεί για το σκοπό αυτό από τη ΔΙ.Τ.Ε. 2.Η ΕΘ.Ε.Α. μετά την καταχώρηση των στοιχείων, αφού θέσει επί των αντιτύπων της βεβαίωσης σφραγίδα με την ένδειξη «ότι το αυτοκίνητο καταχωρήθηκε στο οικείο βιβλίο με αριθμό πινακίδων ...», θα διαβιβάζει από ένα αντίτυπο στην Τελωνειακή Αρχή της εισαγωγής  για  την  τακτοποίηση  του   παραστατικού και στην ΔΙ.Τ.Ε. για την παρακολούθηση της νόμιμης χρησιμοποίησης. Άρθρ.6.-1.Τα παραλαμβανόμενα με το καθεστώς της παρούσας αυτοκίνητα, θα μεταφέρονται στους χώρους των αγώνων πάνω σε αλλά μεταφορικά μέσα και η συμμετοχή στους αγώνες θα γίνεται με βάση τα πιστοποιητικά καταχώρησης που εκδίδει η ΕΘ.Ε.Α. και τις χαρακτηριστικές αριθμημένες πινακίδες που χορηγούνται από την ίδια Επιτροπή. 2.Σε περίπτωση που διαπιστωθεί ότι τα εν λόγω αυτοκίνητα δεν χρησιμοποιούνται για τον σκοπό που παραλήφθηκαν, θα επιδιώκεται η είσπραξη του οφειλόμενου ειδικού φόρου κατανάλωσης, σύμφωνα με τον ΚΕΔΕ, από τον πρωτοφειλέτη και τον εγγυητή. 3.Ανεξάρτητα από την καταβολή του φόρου εφαρμόζονται ανάλογα οι διατάξεις περί τελωνειακών παραβάσεων και λαθρεμπορίας του τελωνειακού κώδικα.